钦定古今图书集成/明伦汇编/闺媛典/第168卷 > 张雍妻朱氏
## 钦定古今图书集成/明伦汇编/闺媛典/第168卷 > 张雍妻朱氏

按《台州府志》：“朱氏，黄岩张雍妻。年二十六，雍以公委
输粮，舆疾归而没。母老，子琬甫二周，冰蘗自守。人有
匿雍所输二百斛，负其转贷者四十金，朱悉罄产偿
之。家日益落，织纴以给朝夕奉姑教子无异心。嘉靖
五年，大祲，贫不能支，亲戚讽改适，朱啮指流血，仰天
自誓。是夕风雨大作，邻屋俱摧，朱室独安。寿六十九卒。郡守表其门。